24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Α2γ/οίκ. 1858 της 27 Φεβρ./2 Απρ.  1980 (ΦΕΚ Β΄ 338) Περί κατανομής θέσεων ιατρών στις Ιαματικές Πηγές της Χώρας και καθορισμού όρων και διαδικασιών πληρώσεως αυτών. Έχοντες υπόψη: α)Το Ν.Δ. 1366/1973 (άρθρ. 1) «περί προσλήψεως ιατρών στις Ιαματικές Πηγές». β)Το Ν.Δ. 641/1970 «περί συγχρόνου καταβολής συντάξεως και αποδοχών στους Συνταξιούχους του Δημοσίου» που τροποποιήθηκε με το αριθ. 1209/72 όμοιο. γ)Το Π.Δ. 77/1976 «περί ανακατατάξεως της Ιαματικής Πηγής Λαγκαδά Θεσ/νίκης και Τοπικής σε Τουριστικής σημασίας». δ)Τη γνωμοδότηση του Νομικού Συμβουλίου του Κράτους (αριθ. 509/18.2.1976 «περί καθορισμού των αποδοχών των αγροτικών ιατρών που επιβλέπουν τις Ιαματικές Πηγές»), αποφασίζουμε: 1.Κατανέμουμε τις θέσεις των ιατρών, για την αντιμετώπιση των αναγκών των Ιαματικών Πηγών σε Ιατρικό Προσωπικό, κατά τη λουτρική περίοδο του 1980, ως εξής: (Αντί για τη σελ.174,03(ι)Σελ.174,03(κ) Τεύχος Ι-11-1Σελ.63 α)Ιαματικές Πηγές Τουριστικής σημασίας: 1)Ελευθεραί, Καλλιθέα, Κουνοπέλιο, Κύθνος, Νιγρίτα, Πλατύστομο, από μία θέση. 2.Θερμοπύλαι, Καΐάφα, Κυλλήνη, Λαγκαδά, από δύο θέσεις. 3.Ικαρία, Λουτράκι, Σμόκοβο, Υπάτη, από τρεις θέσεις. 4.Βουλιαγμένη, Μέθανα, Καμένα Βούρλα, από τέσσαρες θέσεις. 5.Αιδηψός, μέχρι πέντε θέσεις. β)Ιαματικές Πηγές Τοπικής σημασίας: 1.Αγιάσματα Κεράμου, Αραχωβίτικα, Άγιος Βάρβαρος, Άγιος Ιωάννης, Αγροπηδόκαμπος, Αγία Παρασκευή, Άγιος Φωκάς, Βρωμονέριο, Γενησσαία, Γιάλτρα, Δρονίτσα, Καΐτσα, Ευθαλού, Ιαματικές Πηγές Κοινότητας Θερμών Ξάνθης, Ηραία, Θερμή Καλύμνου, Θερμά Λέσβου, Κόκκινο Στεφάνι, Λουτρό Ελένης Μουρτσάνου Μανδράκι, Νιούφου Ξυλοκέρα, Παληοσάραγκα Πολύχνιτος, Πουρνάρι Πελοπίου, Σέδες, Σελιανίτικα, Στάχτη Πόριαρη, Σουβάλα Αιγίνης, Τραϊανούπολις, Φρασινιά Χανοπούλου, Χέλυβα Μπανιώτη, Ψαθόδερμα, Κόλπος Γέρας από μία θέση. 2.Αριδαία, Νέα Απολλωνία, Σιδηρόκαστρο μέχρι δύο θέσεις. 2.Στις παραπάνω θέσεις προσλαμβάνονται με απόφαση του οικείου Νομάρχη και με σχέση εργασίας Ιδιωτικού Δικαίου ιδιώτες γιατροί που έχουν τα προσόντα που προβλέπονται από τα άρθρ.14 και 20 του Νόμ. 1811/1951. Δεν ισχύει το ανώτατο όριο ηλικίας που προβλέπεται για το διορισμό σε δημόσια θέση. 3.Ο διορισμός των γιατρών θα γίνεται, μετά την προκήρυξη των θέσεων και την επιλογή των υποψηφίων, από Επιτροπή η οποία θα συγκροτείται με απόφαση του οικείου Νομάρχη. Η διάρκεια προσλήψεως των γιατρών για κάθε λουτρική περίοδο δεν θα υπερβαίνει τους 5 μήνες για τις τουριστικής σημασίας ιαματικές πηγές και τους τρεις μήνες (3) για τις τοπικής σημασίας. 